Župa Presvetoga Trojstva – Gabela Polje
88306 Gabela, Gabela Polje bb
Tel. 036/821-301; Mob. 063/061-262;
Mail: zupa.gabelapolje@gmail.com; Stranica: www.zupagabelapolje.com;

Ime (ime oca) i prezime domaćina obitelji: __________________________________________
Ulica: _________________________________
Broj telefona ili mobitel: ___________________________

I. Obiteljska sveta misa u 2021. godini (za koga i željeni datum):
__________________________________________________________________
II. Katolički tisak – pretplata (napisati odabrano i priložiti novac u kuverti): __________________________________________________________________________________________________________________________________________
(Crkva na kamenu – 30 KM, Naša ognjišta – 30 KM, Glasnik srca Isusova i Marijina – 94 HRK, Marija – 70, Radosna vijest – 24 KM, Katolički tjednik – 60 KM...)

III. Vaš prijedlog za nove članove Župnog pastoralnog vijeća iz vaše ulice (ime i prezime):
a. Muškarac ______________________________________________
b. Žena __________________________________________________
c. Mladić ili djevojka ________________________________________

IV. Vaš prilog za redovinu - uzdržavanje svećenika u 2021. godini (upisati i priložiti):
______________________________________________________________

V. Vaš prilog za crkvu (održavanje, novi radovi, tekući troškovi, pastoralno osoblje, i slično...) možete osobno predati prigodom vaše obiteljske svete mise ili tijekom 2021. godine kad vam bude zgodno u našem Župnom uredu.
 						Vaš potpis: _______________________________    
[bookmark: _GoBack](Napomena: po mogućnosti vratiti ispunjen upitnik u koverti do kraja mjeseca prosinca 2020.)  
Poštovani Domaćine, draga Obitelji!
Nakon odlaska našeg bivšeg župnika don Marka Kutleše u zasluženu svećeničku mirovinu (rujan 2020.) naš tadašnji biskup Ratko Perić imenovao je mene, don Bernarda Marijanovića, za župnika naše župe Presvetoga Trojstva ovdje u Gabeli Polju.
Posebnost ovoga našega vremena (ponajviše zbog pandemije korona virusom) utjecao je i na uobičajeni način pastoralnog i svećeničkog djelovanja po cijelom svijetu a tako i u našoj biskupiji i župi. Zbog opravdane brige za svoje i zdravlje drugih ljudi, naših sužupljana, i naša župna susretanja postala su rjeđa posebno mislim na starije i bolesne osobe, te se imamo priliku i rjeđe susretati na našim misnim i drugim susretima u župnoj crkvi ili po obiteljima. Sukladno najnovijim odredbama našeg novog biskupa Petra Palića, ovih predstojećih božićnih blagdana i mi ćemo kao župna zajednica nastojati poštivati dobivene upute prema našim mogućnostima.
Predbožićne ispovijedi moći ćemo učiniti prigodom naših misa zornica koje će se održavati i u našoj župi. Prigoda za osobnu ispovijed bit će svakoga dana poslije misa zornica za one koji to budu željeli. Naša zajednička ispovijed - kad će biti na raspolaganju i okolni svećenici - bit će u utorak (15/12/2020) u tri vremenska termina: u 8,30 sati, u 15 sati i u 17 sati.
Svi naši bolesni i stariji koji ne mogu doći u crkvu moći će se ispovijediti tijekom drugog tjedna došašća (od 7. do 12. prosinca) po dogovoru, na osobni poziv telefonom ili na poziv članova obitelji ili susjeda za one koji to žele. Svećenik će doći samo ako ga pozovete poštivajući i odluke onih koji to odgađaju zbog razumljivih epidemioloških razloga.
 Neće biti ni klasičnog blagoslova obitelji na koji smo navikli svih prethodnih godina, nego ćemo na svetkovinu Bogojavljenja ili tri Kralja (06/01/2021) na kraju naših misnih slavlja blagosloviti sve nazočne a onda će svatko za sebe taj blagoslov prenijeti na svoj dom i svoju obitelj, škropeći blagoslovljenom vodom i moleći prigodne molitve u krugu svojih ukućana. Možemo se samo nadati i moliti da će i ova zaraza što prije proći te ćemo se u skoroj budućnosti moći sastajati bez ograda i zabrana i po crkvama i po našim obiteljima.
Do tada, trudit ćemo se poštivati i slijediti upute zdravstvenih vlasti u našim krajevima s kojima su u skladu i crkvene upute Pape Franje, našega biskupa Petra kao i naših kršćanskih savjesti koje se trebaju ravnati po prosudbama naših zdravih pameti, ne izlažući ni sebe a posebno druge naše bližnje nepotrebnim opasnostima ako je to ikako moguće.
Dok i u ovom Došašću svojom kršćanskom vjerom idemo u susret Božiću i djetetu Isusu koji se ima roditi u našim dušama, kao župnik želim svima vama, posebno starijim i bolesnim župljanima, te djeci, mladima i svim našim župljanima kao i onima privremeno iseljenima u potrazi za poslom izvan Domovine – plodno iščekivanje Kristova rođenja u vremenu Došašća, kao i sretan i blagoslovljen Božić i Novu 2021. godinu! Mi, kršćani – unatoč svim teškoćama našega vremena – nemamo razloga za veću brigu ili strah pred budućnošću jer znamo tko je zalog naše sigurnosti i vjere – sam Krist Gospodin!
Gabela Polje, u Došašću 2020. godine                                         Don Bernard Marijanović, župnik
